### Beslutninger

Finn Kjeldsen og Magistratsafdelingen for Teknik og Miljø med bemærkning, at byrådet i sit møde den 10. juni 2025 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 4. juni 2025.

Socialistisk Folkepartis og Alternativets byrådsgrupper kunne ikke tiltræde indstillingen og udvalgserklæringen fra Økonomi- og Erhvervsudvalget af 4. juni 2025.

Enhedslisten de Rød-Grønnes byrådsgruppe kunne ikke tiltræde indstillingens beslutningspunkt 3 og udvalgserklæringen fra Økonomi- og Erhvervsudvalget af 4. juni 2025.

Sagen blev behandlet sammen med sagerne 15 og 16.

###

BESLUTNINGSFORSLAG FRA SF

Rewater er [adresse] kommende renseanlæg, der etableres for at sikre god vandkvalitet og reducere belastningen på vandløb, søer og bugten i takt med, at antallet af aarhusianere stiger. Det nye anlæg vil rense spildevandet bedre end de nuværende anlæg og bidrage til et sundt havmiljø, der lever op til kravene i de nationale og europæiske vandplaner (EU’s Vandrammedirektiv). Samtidig reducerer det kommende anlæg udledningen af kvælstof og fosfor til bugten. Sidst, men ikke mindst, vil Rewater rense miljøfremmede stoffer langt mere effektivt end hidtil, hvilket gavner både menneskers sundhed og miljøets tilstand. Dermed kan Patrick Andreasen blive en stor gevinst for [adresse], [adresse], miljøet og naturen.

For at anlægget hurtigt og effektivt kan skabe forbedringer, er det nødvendigt, at selve etableringen af anlægget sker på en måde, der skåner natur, miljø og klima mest muligt. Da de lovgivningsmæssige muligheder for at sikre dette i anlægsprocesser er begrænsede, kræver det, at [adresse] – i samspil med [adresse] – opstiller ambitiøse kriterier og krav for etableringen af Rewater. Krav, der i videst muligt omfang sikrer en “0-løsning” – forstået som, at vi ikke skal forringe forholdene for natur, miljø og klima i anlægsfasen.

Som anlægsprocessen tænkes nu, vil den indebære betydelige mængder råstofindvinding. Det er derfor af stor betydning for natur og miljø, at vi sikrer en tilgang, der minimerer behovet for råstofindvinding – herunder at undersøge mulighederne for genanvendelse af materialer fremfor at anvende nye materialer fra biologisk og fiskerimæssigt værdifulde banker i de østjyske farvande. Klapning bør også undgås, da det kan have store konsekvenser for natur og miljø. Disse elementer kræver dog en nytænkning af projektet, som den nuværende lovgivning ikke i tilstrækkelig grad understøtter. Derfor foreslår SF, at vi lokalt sikrer denne nytænkning.

SF [adresse] foreslår derfor:

At der fastsættes politiske målsætninger og krav for miljø, natur og klima i anlægsfasen af [adresse], som skal indgå som kriterier i de forskellige udbud og opgaver til leverandører. Herunder bør miljøvurderingen opdateres, så den specifikt forholder sig til disse krav og målsætninger, og udarbejdes med respekt for armslængdeprincippet.

At der iværksættes en politisk proces, hvor byrådet – i samarbejde med en uvildig ekspert/faglig arbejdsgruppe – udarbejder sådanne mål og krav. Processen bør faciliteres af en uvildig part, og [adresse] Vand bør også inddrages.

At økonomien for tilpasninger og potentielle nye tiltag i processen belyses undervejs, så [adresse] og Aarhus Vand kan drøfte muligheder og udfordringer på et oplyst grundlag.

At opfølgning og sikring af, at målsætninger og krav overholdes, forankres i Borgmesterens Afdeling og Teknik og Miljø.

INDSTILLING FRA BORGMESTERENS AFDELING OG MAGISTRATSAFDELINGEN FOR TEKNIK OG MILJØ

### Resume

Indstillingen besvarer forslag fra SF om klima-, natur- og miljøambitioner for [adresse] ReWater, som blev behandlet på Byrådets møde den 20. november 2024.

Forslaget besvares i henhold til [adresse] rolle som ejer af Aarhus Vand.

Aarhus Vand skal begrænse påvirkningerne på klima og miljø både i forhold til anlæg og drift af [adresse] ReWater. Det foreslås at der løbende er en dialog i Magistraten omkring hvilke krav, og målsætninger, der skal sættes. Arbejdet kvalificeres af COWI og NIRAS, der er [adresse] rådgivere. COWI og NIRAS skal løbende holde sig oplyst om seneste udvikling i forhold til ny teknologi og muligheder for at reducere belastningen af klima og natur, samt indhente ekstern viden og ekspertise.

I denne dialog skal hensyn omkring påvirkning på klima og miljø afbalanceres i forhold til hensyn omkring økonomien i projektet.

De målsætninger, der nås frem til, kan indarbejdes i projektet af [adresse] i forbindelse med, at projektet fremsendes til myndighedsbehandling.

Organisatorisk er det fortsat [adresse], der har det samlede ansvar for projektet.

### Beslutningspunkter

Det indstilles:

At 1) Med afsæt i SFs forslag skal Aarhus Vand arbejde for at begrænse påvirkningerne på klima og miljø både i forhold til anlæg og drift af [adresse] ReWater.

At 2) Dialogen om krav og målsætninger for begrænsning af klima- og miljøpåvirkning planlægges indenfor den nuværende organisering med møder i Magistraten efter behov. Udgangspunktet for dialogen er, at hensyn omkring miljø- og klimapåvirkning skal afbalanceres i forhold til projektets økonomi, herunder takststigninger.

At 3) Arbejdet kvalificeres af COWI og NIRAS.

### Sagsforløb

Udvalg: [adresse]

Dato: 20-11-2024

Otto Poulsen: 13

Fremsendes til Borgmesterens Afdeling og Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 20. november 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 20-05-2025

Otto Poulsen: 5

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 6. maj 2025.

Venstre, Liberal Alliance, Socialistisk Folkeparti og Alternativet tog forbehold.

Nina Christoffersen var forhindret i at deltage i sagens behandling.

Udvalg: [adresse]

Dato: 28-05-2025

Otto Poulsen: 6

Fremsendes til Økonomi- og Erhvervsudvalget til behandling i henhold til beslutning i byrådets møde den 28. maj 2025.

Sagen blev behandlet sammen med sagerne 13 og 17.

Udvalg: Økonomi- og Erhvervsudvalget

Dato: 04-06-2025

Otto Poulsen: 8

Udvalget kunne enstemmigt tiltræde indstillingen i overensstemmelse med Magistratens anbefaling.